stanford-oval/wikipedia huggingface dataset:
Roviés

| Roviés Ροβιές |
| --- | --- |
 Roviésin kylää.
 Roviés
 Koordinaatit: 38°48′34″N, 23°13′50″E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Keski-Kreikka
Alueyksikkö:  Euboia
Kunta:  Mantoúdi-Límni-Agía Ánna
Hallinto:  
 – Asutustyyppi:  kylä
 – Kallikrates-koodi:  2907010401
Korkeus:  12 m
Väkiluku (2021):  940
Aikavyöhyke:  UTC+2
 – Kesäaika:  UTC+3
Postinumero:  340 05
Suuntanumero(t):  2227
Infobox OKVirheellinen NIMI-arvo: 
Roviés (kreik. Ροβιές, kath.kreik. Ροβιαί, Roviaí) on Kreikan kylä, joka sijaitsee Euboian saarella. Se kuuluu hallinnollisesti Mantoúdi-Límni-Agía Ánnan kuntaan, Euboian alueyksikköön ja Keski-Kreikan alueeseen. Kylän väkiluku on 940 (2021).
Roviésin kylä sijaitsee Euboian pohjoisosan länsirannikolla Pohjoisen Euboianlahden rannalla noin 85 kilometriä luoteeseen Chalkídan kaupungista. Se on rakennettu noin 12 metrin korkeuteen merenpinnasta laskettuna. Antiikin ajan Orobiain kaupunki sijaitsi nykyisen kylän lähellä.
Roviés muodostaa myös laajemman kyläyhdyskunnan (Δημοτική Κοινότητα Ροβιών, Dimotikí Koinótita Rovión), johon kuuluvat varsinaisen Roviésin kylän lisäksi kylät Damiá, Drymóna, Kalamoúdi, Koúlouros, Maroúli ja Palaiochóri sekä Pyhittäjä Daavid Euboialaisen luostari (Moní Osíou Davíd Gérontos). Koko yhdyskunnan väkiluku on 1 103 (2021).
Ruosteherttu

| Ruosteherttu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Hertut Cisticolidae
Suku::  Hertut Cisticola
Laji::  troglodytes
Kaksiosainen nimi
 Cisticola troglodytes  (Antinori, 1864) 
Katso myös
   Ruosteherttu Wikispeciesissä   Ruosteherttu Commonsissa 
Infobox OKNimi-testi OKIUCN-testi OK: 
Ruosteherttu (Cisticola troglodytes) on herttujen heimoon kuuluva afrikkalainen varpuslintu.
Levinneisyys

Ruosteherttua tavataan Keski-Afrikan tasavallassa, Tšadissa, Kongon demokraattisessa tasavallassa, Etiopiassa, Keniassa, Etelä-Sudanissa, Sudanissa ja Ugandassa. Sen on kuvattu olevan paikallisesti yleinen, ja sen kannankehitys on vakaa. Laji on luokiteltu elinvoimaiseksi.
Ruostealppiruusu

| Ruostealppiruusu |
| --- | --- |

Tieteellinen luokittelu
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Ericales
Heimo::  Kanervakasvit Ericaceae
Suku::  Alppiruusut Rhododendron
Laji::  ferrugineum
Kaksiosainen nimi
 Rhododendron ferrugineum  L. 
Katso myös
   Ruostealppiruusu Commonsissa 
Infobox OKVirheellinen NIMI-arvo: 
Ruostealppiruusu (Rhododendron ferrugineum) on Euroopassa kasvava alppiruusulaji, joka kasvaa alkuperäisenä Alpeilla ja Pyreneillä.
Laji on ainavihanta, tiheä pensas, korkeudeltaan 0,5–1 metriä. Nuoren oksanhaaran ranka on tiheään ruosteenruskean kilpikarvainen. Lehtilapa on 2–4 senttimetriä pitkä, soikean–puikeanpitkulainen, suippo, suippotyvinen, päältä vihreä, alta tiheään kilpikarvainen. Kukinto on 6–12-kukkainen latvaterttu ja kukkien teriöt ovat 1,5 cm leveitä, suppilomaisia, pitkätorvisia, purppuranpunaisia ja päältä kilpikarvaisia. Laji kukkii kesäkuussa.
Ruostealppiruusu kasvaa runsaslumisilla paikoilla tuoreissa, keski- tai niukkaravinteisissa havumetsissä ja -pensaikoissa sekä rämeillä. Laji on kalkinkarttaja. Se menestyy hemiboreaaliselta keskiboreaaliselle vyöhykkeelle.
Aiheesta muualla

Suomen Lajitietokeskus: Ruostealppiruusu – Rhododendron ferrugineum
Rune B. Johansson

| Rune B>  Johansson |
| --- | --- |

Ruotsin elinkeinoministeri
 Olof Palmen hallitus 1971–1976  
Edeltäjä:  Krister Wickman
Seuraaja:  Nils G. Åsling
Ruotsin sisäministeri
 Tage Erlanderin hallitus 1957–1969  
Edeltäjä:  Gunnar Hedlund
Seuraaja:  Eric Holmqvist
Valtiopäiväedustaja
 Kronobergin vaalipiiri 1951–1979  
Henkilötiedot
Koko nimi:  Rune Bernhard Johansson
Syntynyt: 1915
Kuollut: 1982 (66–67 vuotta)
Ammatti:  leipuri, poliitikko
Tiedot
Puolue:  Sosiaalidemokraatit
Rune Bernhard Johansson (1915–1982) oli ruotsalainen sosiaalidemokraattinen poliitikko. Hän istui valtiopäivillä vuosina 1961–1979 ja toimi Ruotsin sisäministerinä 1957–1969 sekä elinkeinoministerinä 1971–1976. Alkuperäiseltä ammatiltaan hän oli leipuri.
Johansson oli kotoisin Ljungbystä.
Aiheesta muualla

Kuvia tai muita tiedostoja aiheesta Rune B. Johansson Wikimedia Commonsissa
Rune B. Johansson Ruotsin valtiopäivien verkkosivuilla (ruotsiksi)
Rostislav I

Rostislav I Mstislavitš  (k. 1167) oli Kiovan Rusin ruhtinas vuosina 1159–1167 ja sitä ennen lyhyesti vuonna 1154 veljensä Izjaslav II:n kuoleman jälkeen. Rostislavin valtakaudella Kiovan Rusin kulttuuri kukoisti. Hän perusti useita kirkkoja ja kaupunkeja ja vahvisti pääkaupungin linnoituksia.
Rollin’ the Rock

| Rollin' the Rock Jussi Raittinen |
| --- | --- | --- |

Studioalbumin tiedot
 Äänitetty : 1976
 Julkaistu: 1976
 Tuottaja(t): Matti Laipio
 Tyylilaji: rock
 Kesto: 33.06
 Levy-yhtiö: EMI Finland
Jussi Raittisen muut julkaisut
| Nashville 1976 | Rollin' the Rock 1976 | Jussi ja Kieku ja Kaiku 1979 |
Rollin' the Rock on suomalaisen laulajan Jussi Raittisen studioalbumi.
Kappaleet

Shame, Shame, Shame – 2.10
Blue Monday – 2.32
Good Morning Little Schoolgirl – 2.36
But I Do – 2.15
Walking to New Orleans – 2.05
I'm Walking – 2.04
Ain't That Shame – 2.36
Baby, Let's Play House – 2.31
Double Talk Baby – 2.29
Rock and Roll Ruby – 2.41
Hug 'n' Kiss Me – 2.31
So Long I'm Gone – 2.06
Boppin' the Blues – 2.36
I'm Comin' Home – 1.54
Kokoonpano

Jussi Raittinen – laulu
Clyde Kerr – trumpetti
Alvin Thomas – tenorisaksofoni
Carl Blouin – tenorisaksofoni, baritonisaksofoni
Kaj Westerlund – piano
Steve Hughes – kitara
David Barard – basso
Dwight Richards – rummut
Billy Zoom – soolokitara
Holly Hollander – rytmikitara
Patrick Woodward – basso
Henry Berry – rummut
Aiheesta muualla

Rytmimusiikin Syke: Rollin' The Rock
Raimo Öystilä, Rytmimusiikin Syke: Jussi Raittinen levytysmatkalla USA:ssa - osa 2: 1976, albumin syntyhistoriaa
Jussi Raittinen
| --- | --- |
Studioalbumit:   Nashville  Rollin' the Rock  Jussi ja Kieku ja Kaiku  Jussi merihädässä  Jussi Raittinen ystävineen  Hirvi älä tule tielle  Rockin' 50  Metsämökin tonttu  Stadin kundin kaiho  Muistan vielä vuonna -76
Rune Gustafsson

| Mitalit | Mitalit | Mitalit |  |
| --- | --- | --- | --- |
|  Rune Gustafsson |  Rune Gustafsson |  Rune Gustafsson |  |
Maa:   Ruotsi
Miesten yleisurheilu
| EM-kilpailut  | EM-kilpailut  | EM-kilpailut  |  |
|  Kultaa | Oslo 1946 | 800m |  |
Rune Gustafsson (1. joulukuuta 1919 – 25. kesäkuuta 2011) oli ruotsalainen keskimatkojen juoksija.
Urheilu-uransa aikana 1940-luvulla Rune Gustafsson edusti IFK Värnamota ja myöhemmin saman paikkakunnan Wärnamo SK:ta.
Huippuvuodeksi muodostui kesä 1946, jolloin hän paransi Boråsissa kymmenyksellä saksalaisen Rudolf Harbigin 1000  metrin aikaa lukuihin 2.21,4. Samana kesänä hän saavutti myös 800 metrillä Euroopan mestaruuden Oslossa. Suomi-Ruotsi maaotteluihin Gustafsson osallistui ainoastaan kerran kesällä 1946 Helsingissä 1500 metrillä. Samana kesänä 1946 hän oli myös Ruotsin mestari 800 metrillä.
Syksyllä 1947 Rune Gustafsson oli mukana ruotsalaiskvartetissa, jonka muut jäsenet olivat Hans Liljekvist, Ingvar Bengtsson, ja Olle Lindén. Joukkue juoksi 4x880 jaardin ME:n ajalla 7.29,0.
Urheilu-ura kesti aina kesään 1951. Menestyksekkään uransa perusteella Rune Gustafsson kuului Ruotsissa yleisurheilijoiden Mestariurheilijoihin ns. Stora Grabbar-ryhmään jäsenenä #267.
Ennätykset

400 metriä: 49,4
800 metriä: 1.50,0
1000 metriä: 2.21,4
1500 metriä: 3.47,4
maili: 4.04,6
3 000 metriä: 8.24,6
5 000 metriä: 14.52,0
Roar

| ”Roar” Katy Perry |
| --- | --- | --- |

Singlen tiedot
 Albumilta: Prism
 Julkaistu: 12. elokuuta 2013
 Formaatti: Digitaalinen lataus, CD-single
 Tuottaja(t): Dr. Luke, Cirkut
 Tyylilaji: Voimapop
 Kesto: 03.42
 Levy-yhtiö: Capitol
Katy Perryn muut singlet
| ”Hummingbird Heartbeat” 2012 | ”Roar” 2013 | ”Who You Love” 2013 |
Roar on amerikkalaislaulaja Katy Perryn kappale, sekä ensimmäinen single hänen neljänneltä, lokakuussa 2013 julkaistulta Prism-studioalbumilta. Kappaleen sanoittivat Perry, Dr. Luke, Max Martin, Bonnie McKee, sekä  Henry "Cirkut" Walter. "Roar" on kategorialtaan voimapopkappale. Kappale koki ensisoittonsa radioissa 10. elokuuta 2013 ja kaksi päivää myöhemmin se julkaistiin iTunesissä, YouTubessa ja Amazonissa. "Roar" on saanut arvostelijoilta pääosin positiivisen vastaanoton, joiden joukosta jotkut vertasivat sitä hänen vuonna 2010 julkaistuun "Fireworkiin". Toiset taas vertasivat sitä Sara Bareillesin vuonna 2013 julkaistuun "Braveen".
Kappale saavutti 4. syyskuuta 2013 Billboard Hot 100 -listan kärkisijan. Suomessa sen paras sijoitus singlelistalla on 9. sija (38/2013) ja latauslistalla 4. (37/2013).
Kappaleen musiikkivideo on ylittänyt YouTubessa neljän miljardin katselukerran rajapyykin. Video on Youtuben kaikkien aikojen katsotuin naisartistin musiikkivideo.
Käännös suomeksi
Rouva Westaway on kuollut

| Rouva Westaway on kuollut> The Death of Mrs Westaway |
| --- | --- |

Alkuperäisteos
Kirjailija:  Ruth Ware
Kansitaiteilija:  Don Mogford
Kieli:  englanti
Genre:  jännitys
Kustantaja:  Simon & Schuster
Julkaistu:  2018
Suomennos
Suomentaja:  Antti Saarilahti
Kansitaiteilija:  Don Mogford
Kustantaja:  Otava
Julkaistu:  2018
Ulkoasu:  sid.
Sivumäärä:  399
ISBN:  978-951-1-33167-4
Löydä lisää kirjojaKirjallisuuden teemasivulta
Rouva Westaway on kuollut on brittiläisen kirjailijan Ruth Waren neljäs jännitysromaani. Antti Saarilahden suomennoksen on julkaissut vuonna 2019 Otava.
Waren aiempien menestyskirjojen tavoin tässä on taas uusi  päähenkilö, jonka ympärille rikos kiertyy, sillä Ware pitää epäuskottavana, että yhden henkilön kohdalle osuisi jatkuvasti rikoksia. Waren aiemmissa romaaneissa aiheena on ollut viattoman naisen osuminen väärään aikaan väärään paikkaan. Tässä neljännessä rikokseen syyllistyy kirjan päähenkilö.
Ware kuuluu siihen kirjalliseen aaltoon, joka on ollut viime vuosina palauttamassa psykologista jännitystä rikoskirjallisuuteen. Hän kirjoittaa Agatha Christien hengessä perinteisiä arvoitusdekkareita, joissa keskeinen jännite kohdentuu rikoksen tekijän henkilöllisyyden selvittämiseen.
Tarina

Tarinan ympäristönä on Warelle tuttu brittiläinen Brightonin kaupunki lähitienoineen. Kertomus alkaa, kun Harriet ”Hal” Westaway saa kirjeen, jonka mukaan isoäiti on testamentannut hänelle omaisuutensa. Se on kuin vastaus hänen rukouksiinsa, sillä hän on veloissa ja koronkiskuri ahdistelee häntä. Mutta kirje on todellisuudessa tarkoitettu toiselle ihmiselle. Harriet päättää kuitenkin saada perinnön esiintymällä todellisena perijänä. Hän on saanut äidiltään oppia ennustajantaidoissa ja tarot-korttien tulkinnassa, ja hän osaa taitavasti astua uuteen rooliin aina tilanteen mukaan. Tarinassa vuorottelevat skeptisyys ja taikausko.
Hautajaisissa Harriet huomaa, ettei tilanne etene suunnitelmien mukaan, mutta hän ei voi enää perääntyäkään. Vaarana on, että hän menettää kaiken, jopa henkensä.
Arviot

Monet kriitikot pitävät teosta Waren tähänastisista parhaana, niin myös kirjailija A. J. Finn. Publishers Weeklyssä romaania luonnehditaan moderniksi goottilaiseksi jännitykseksi, jossa klaustrofobinen ilmapiiri pitää perhedraaman tarinan vauhdissa. NB Magazinen kriitikko toteaa, että Ware on tässä romaanissa noussut aivan uudelle tasolle, ja kiittää juuri goottilaista tunnelmaa, joka kuitenkin sijoittuu nykyaikaan. Kriitikko kiittää taitavaa kerrontaa, sillä hän ei osannut aavistaa tulevia tapahtumia.
Ryan Flynn

Ryan Flynn voi tarkoittaa seuraavia henkilöitä:
Ryan Flynn, yhdysvaltalainen jääkiekkoilija
Ryan Flynn, brittiläinen jalkapalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ryan Flynn”, voi hakea sivunnimihaulla, laajalla sivunnimihaulla tai tekstihaulla.
Rinteenlammi (Multia, eteläinen)

| Rinteenlammi |
| --- | --- |
Valtiot:  Suomi
Maakunnat:  Keski-Suomi
Kunnat:  Multia
Koordinaatit:  62°28′51″N, 25°02′54″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pengerjoen valuma-alue (14.54)
Laskujoki:  suo-oja Rinteenlammiin 
Järvinumero:  14.543.1.014
Mittaustietoja
Pinnankorkeus:  233,5 m  
Pituus:  190 m  
Leveys:  90 m  
Rantaviiva:  0,471 km  
Pinta-ala:  1,053 ha  
Saaria:  ei saaria 
 fiRinteenlammi 
Rinteenlammi tai Rinteenlammi(e) on Keski-Suomessa Multialla Sahrajärven lähellä sijaitseva lampi.
Maantietoa

Lampi on 190 metriä pitkä, 90 metriä leveä, ja sen pinta-ala on 1,1 hehtaaria. Lammella ei ole kartan mukaan saaria. Sen rantaviivan pituus on 450 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Jämsän reitin valuma-alueen (14.5) Pengerjoen valuma-alueella (14.54), jonka Pengerjoen yläosan alueeseen (14.543) se kuuluu. Lammen vedenpinnan korkeus on 233,5 metriä mpy.
Rouva Ministeri

| Rouva Ministeri/Presidentti> Madam Secretary |
| --- | --- |

Tyyli:  poliittinen draama
Kestoaika:  45 minuuttia
Pääosissa:   Téa Leoni  Tim Daly  Keith Carradine  Željko Ivanek  Bebe Neuwirth  Patina Miller  Geoffrey Arend  Erich Bergen  Sebastian Arcelus  Evan Roe  Wallis Currie-Wood  Kathrine Herzer 
Alkuperämaa:  Yhdysvallat
Alkuperäiskieli:  englanti
Verkko:    CBS   MTV3   AVA 
Esitetty:  21. syyskuuta 2014 – 8. joulukuuta 2019
Tuotantokausia:  6
Jaksoja:  120
Ikäraja:  
Tuotanto
Käsikirjoittaja(t):  Barbara Hall
Tuotantoyhtiö(t):  CBS Television Studios
Aiheesta muualla
IMDb
Rouva Ministeri/Presidentti (engl. Madam Secretary) on yhdysvaltalainen draamasarja, jossa keskitytään Yhdysvaltain ulkoministeri ja myöhemmin presidentti Elizabeth McCordin elämään ja Yhdysvaltojen hallituksen ongelmiin.
CBS-kanava aloitti sarjan esittämisen Yhdysvalloissa 21. syyskuuta 2014. MTV3 aloitti sarjan esittämisen Suomessa 1. tammikuuta 2015. Sarjan avausjakso keräsi Suomessa keskimäärin 429 000 katsojaa ja tavoitti 667 000 suomalaista. Rouva Ministerin toinen tuotantokausi alkoi MTV3:lla vuoden 2015 lokakuussa. CBS ilmoitti kesällä 2016, että sarja jatkuu kolmannella kaudella Yhdysvalloissa lokakuussa 2016. Viimeinen eli kuudes tuotantokausi alkoi Yhdysvalloissa 2019 ja Suomessa 2020.
Viimeisellä tuotantokaudella alkutunnuksen sanan Ministeri kirjaimet kääntyivät ympäri ja muuttuivat sanaksi Presidentti, koska tarinassa Elizabeth McCord valitaan Yhdysvaltojen presidentiksi.
Suomessa sarja on katsottavissa kahdessa suoratoistopalvelussa, Elisa Viihde Viaplayssä ja SkyShowtimessä (entinen Paramount+).
Juoni

Sarja alkaa siitä, kun Yhdysvaltojen presidentti pyytää entistä CIA-agenttia ulkoministerin virkaan edellisen kuoltua mystisessä lentoturmassa. Pian selviääkin, että ulkoministeri Marsh saatettiin salamurhata.
Ulkoministeri McCord (Téa Leoni) ratkoo haastavassa työssään kansainvälisiä poliittisia kriisejä tehden kaikkensa taatakseen maansa turvallisuuden. Ongelmia hänelle tuottavat presidentin kansliapäällikkö, alaiset sekä oma perhe.
Näyttelijät

| 0 | 1 | 2 |
| --- | --- | --- |
|  Téa Leoni  | … |  Ulkoministeri Elizabeth McCord   |
|  Tim Daly  | … |  Professori Henry McCord   |
|  Keith Carradine  | … |  Presidentti Conrad Dalton   |
|  Željko Ivanek  | … |  Presidentin kansliapäällikkö Russell Jackson   |
|  Bebe Neuwirth  | … |  Ulkoministerin kansliapäällikkö Nadine Tolliver   |
|  Erich Bergen  | … |  Ulkoministerin henkilökohtainenavustaja Blake Moran   |
|  Patina Miller  | … |  Daisy Grant   |
|  Geoffrey Arend  | … |  Matt Mahoney   |
|  Wallis Currie-Wood  | … |  Stephanie McCord   |
|  Kathrine Herzer  | … |  Alison McCord   |
|  Evan Roe  | … |  Jason McCord   |
|  Sebastian Arcelus  | … |  Jay Whitman   |
|  Angela Gots  | … |  Venäjän presidentti Maria Ostrova   |
|  Chris Petrovski  | … |  Dmitri Petrov   |
|  Julian Acosta  | … |  Craig Sterling   |
|  Kevin Rahm  | … |  Michael "Mike B." Barnow   |
|  Yorgo Constantine  | … |  Venäjän ulkoministeri Anton Gorev   |
|  Alex Fernandez  | … |  Varapresidentti Mark Delgado   |
|  Usman Ally  | … |  Iranin pääministeri Zahed Javani   |
|  Chris Petrovski  | … |  Kapteeni Dmitri Petrov   |
|  Carlos Gómez  | … |  Jose Campos   |
Ssese-saaret

| Ssese-saaret |
| --- | --- |
 Bugala on suurin Ssese-saarista.
  
Vesialue:  Victorianjärvi
Saaria yht.:  84
Suurin saari:  Bugala
Valtio
Valtio:  Uganda
Piirikunta:  Kalangala
Väestö
Väkiluku:  36 661
Ssese-saaret ovat ryhmä Victorianjärven luoteisosissa sijaitsevia saaria. Ugandan alueella sijaitsevat saaret kuuluvat Kalangalan piirikuntaan.
Asutus

Saaria on yhteensä 84, ja niistä noin puolet ovat asuttuja. Asukkaat ovat bassese-heimon jäseniä. Asukasluku on yhteensä noin 36 661 (2002). Saarilla puhutuista kielistä tärkein on luganda.
Historia

1900-luvun alussa saarille levisi tsetsekärpästen levittämä unitauti, ja useimmat asukkaat muuttivat pois. Paluumuutto alkoi 1980-luvulla. Saaret olivat suosittu matkailukohde 1990-luvulla, mutta lauttaliikenteen päättyminen lopetti turismin. Lauttaliikenne Entebbestä alkoi uudelleen vuonna 2006.
Maantiede

Saarien koko vaihtelee paljon. Suurin saarista on Bugala eli Buggala, joka on yli 40 kilometriä pitkä. Ssese-saarilla on paljon metsää ja niillä elää useita eri lintulajeja. Saaret jakautuvat kahteen tärkeimpään ryhmään.
Elinkeinot

Saarten asukkaiden tärkeimpiin elinkeinoihin kuuluvat muun muassa kalastus sekä maanviljely.
Matkailu

Bugalan saarella myös matkailu on huomattava elinkeino. Siellä sijaitsee muun muassa hotelli nimeltään Ssese Island Beach.
Aiheesta muualla

Kuvia tai muita tiedostoja aiheesta Ssese-saaret Wikimedia Commonsissa
Rosina Lavonius

Sofia Rosina Lavonius (o.s. von Haartman 27. kesäkuuta 1821 Turku – 11. tammikuuta 1890 Tukholma) oli suomalainen seurapiirikaunotar ja Venäjän Tukholman-pääkonsulin, myöhemmin Oulun läänin kuvernöörin, Alexander Lavoniuksen puoliso. Hän toimi yleisenä seppeleensitojattarena Helsingin yliopiston 200-vuotispromootion kunniaksi pidetyssä vuoden 1840 riemujuhlassa.
Elämäkerta

Rosina von Haartman oli yleisenä seppeleensitojattarena Helsingin yliopiston vuonna 1840 järjestetyssä 200-vuotispromootiossa, jossa hänet oli valittu Filosofisen tiedekunnan promootioon sitomaan maisterien seppeleet. Tämä tilaisuus vakiinnutti hieman aikaisemmin alkaneen tavan, jossa merkittävän professorin tai muun merkkihenkilön nuori tytär toimi juhlien kuningattarena. Tämä oli alkua naisten osallistumiselle promootioperinteeseen.
Von Haartman solmi avioliiton itseään 19 vuotta vanhemman Alexander Lavoniuksen kanssa vuonna 1842 Tukholmassa. Pariskunta muutti vuonna 1847 Tukholmasta Ouluun, kun Alexander Lavoniuksesta tuli Oulun läänin kuvernööri. Kuvernöörinä keskinkertainen Alexander Lavonius aateloitiin 1855. Alle 20-vuotiaana kuolleen esikoispojan lisäksi pariskunta sai kolme tytärtä.[lähde? ]
Lavonius sai promootiossa merkittäviä elinikäisiä ystäviä kollegineuvos Jakov Grotista ja promootiossa kunniatohtoriksi vihitystä Pietarin yliopiston rehtorista, todellisesta valtioneuvoksesta Pjotr Pletnevistä. Grot omisti hänelle Norrskenet ('Revontulet') -nimisen runon ja teki hänestä siluettikuvan.[lähde? ]
Kuvernöörin erottua palveluksesta Lavoniukset muuttivat Oulusta takaisin Tukholmaan. Puolisonsa kuoltua vuonna 1875 Rosina Lavonius asui vielä myös Oulussa.[lähde? ] Hän kuoli vuonna 1890 Tukholmassa 69-vuotiaana.
Perhesuhteet

Rosina Lavoniuksen vanhemmat olivat kirurgian ja lapsenpäästöopin professori, Lääkintöhallituksen ylijohtaja Carl Daniel von Haartman. Hänen ensimmäinen puolisonsa oli Maria Helena Rosina Franzén. Rosina Lavoniuksen puoliso Alexander Lavonius oli Venäjän Tukholman-pääkonsuli, josta sittemmin tuli valtioneuvos ja Oulun läänin kuvernööri. Heidän lapsiaan olivat:
Carl Alexander Lavonius (1843–1860).
Maria Amelie Albinia Linder (1846–1915), puoliso toimittaja, valtiopäiväedustaja Ernst Linder, toinen puoliso tukkukauppias, konsuli Johan Oscar Ekman.
Prinsessa Ebba Charlotta Lovisa zu Solms-Braunfels (1850–1927), puoliso majuri prinssi Albrecht Friedrich Ernst Bernhard Wilhelm zu Solms-Braunfels.
Anna Julia Mathilda Palme (1858–1935), puoliso toimitusjohtaja Johan Henrik Palme. Heistä polveutui Ruotsin pääministeri Olof Palme.
Lavoniuksen setä oli talouspoliitikko Lars Gabriel von Haartman. Hänen äitinsä isä oli runoilija ja piispa Frans Mikael Franzén.
Roman Ingarden

Roman Ingarden vuonna 1937
Roman Witold Ingarden (5. helmikuuta 1893 Krakova – 14. kesäkuuta 1970 Krakova) oli puolalainen filosofi, joka käsitteli töissään erityisesti fenomenologiaa, ontologiaa ja estetiikkaa.
Ingarden oli filosofinen realisti ja fenomenologi, mutta hän ei kuitenkaan hyväksynyt Edmund Husserlin transsendentaalista idealismia. Hänen koulutuksensa oli fenomenologinen, mutta teoksissaan hän käsitteli erityisesti ontologisia kysymyksiä. Ingarden onkin tunnetuimpia fenomenologisia ontologeja. Hän pyrki kuvaamaan erilaisten olioiden ontologisia rakenteita ja olemassaolon tiloja, perustuen kaikkiin kokemuksiin, jotka pystyivät tarjoamaan tällaista tietoa.
Ennen toista maailmansotaa Ingarden julkaisi teoksensa enimmäkseen saksaksi, ja sodan jälkeen puolestaan puolaksi. Tämän vuoksi hänen ontologiaa käsittelevät pääteoksensa jäivät vaille laajemman filosofisen yhteisön huomiota.
Teoksia > Saksaksi

Intuition und Intellekt bei Henri Bergson (1921)
Essentiale Fragen. Ein Beitrag zum Problem des Wesens (1925)
Das literarische Kunstwerk. Eine Untersuchung aus dem Grenzgebiet der Ontologie, Logik und Literaturwissenschaft (1931)
Untersuchungen zur Ontologie der Kunst: Musikwerk. Bild. Architektur. Film (1962)
Der Streit um die Existenz der Welt, Bd. I, II/I, II/2 (1964)
Vom Erkennen des literarischen Kunstwerks (1968)
Erlebnis, Kunstwerk und Wert. Vorträge zur Ästhetik 1937–1967 (1969)
Über die Verantwortung. Ihre ontischen Fundamente (1970)
Über die kausale Struktur der realen Welt. Der Streit um die Existenz der Welt, Band III (1974)
Teoksia > Puolaksi

O poznawaniu dzieła literackiego (1937)
O budowie obrazu. Szkic z teorii sztuki (Rozprawy Wydziału Filozoficznego PAU Vol. LXVII, No.2, 1946)
O dziele architektury (Nauka i Sztuka, Vol. II, 1946, No. 1, pp. 3–26 ja No. 2, pp. 26–51)
Spór o istnienie Świata (Vol. I, 1947, Vol. II, 1948)
Szkice z filozofii literatury (1947)
Elementy dzieła muzycznego (Sprawozdania Towarzystwa Naukowego w Toruniu, Vol. IX, 1955, Nos. 1–4, pp. 82–84)
Studia z estetyki (Vol. I, 1957; Vol. II, 1958)
O dziele literackim (1960)
Przeżycie – dzieło – wartość (1966)
Studia z estetyki (Vol. III, 1970)
U podstaw teorii poznania (1971)
Książeczka o człowieku (1972)
Utwór muzyczny i sprawa jego tożsamości (1966)
Aiheesta muualla

Corazzon, Raul (toim.): Roman Ingarden: Ontology as a Science on the Possible Ways of Existence Theory and History of Ontology (englanniksi)
Kopczyńska, Magda & Waligóra, Marcin (toim.): The Roman Ingarden Philosophical Research Centre (Arkistoitu – Internet Archive) (englanniksi)
Thomasson, Amie: Roman Ingarden The Stanford Encyclopedia of Philosophy. The Metaphysics Research Lab. Stanford University. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Roman Ingarden
Käännös suomeksi
Robert Martin

Robert Martin (1858 – 1. elokuuta 1942) oli kanadalainen poliitikko ja apteekkari, joka toimi Reginan pormestarina vuonna 1894 ja uudelleen vuosina 1913–1914. Hän kuului myös Saskatchewanin yliopiston senaattiin.